Täydelliset naiset (1. tuotantokausi)
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) | Katsojia (Suomi) |
| --- | --- | --- | --- | --- | --- |

| 1x01 (1) | Mary-Alicen salaisuus / Pilot |  3. lokakuuta 2004 |  10. lokakuuta 2005 | 21,64 | 578 000 |
Mary Alice Young ampuu itsensä. Hänen ystävänsä miettivät mikä salaisuus Mary Alicella saattoi olla, ja miksi hän teki itsemurhan. Hautajaisissa Susan tutustuu uuteen naapuriin, Mike Delfinoon, mutta saa pian kilpailijan Edie Brittista, alueen seksikkäimmästä miestennielijästä. Sekaannuksen johdosta Susan vahingossa polttaa Edien talon. Breen aviomies Rex ilmoittaa haluavansa avioeron, koska ei enää kestä vaimonsa täydellisyyttä, ja Gabriellella on suhde teini-ikäisen puutarhurinsa Johnin kanssa, jonka avulla hän yrittää etsiä jännitystä elämäänsä ja hemmotella itseään rakkaudella. Lynettellä on kädet täynnä lapsiaan. Viikko Mary Alicen hautajaisten jälkeen naiset löytävät kiristyskirjeen hänen tavaroidensa joukosta ja huomaavat hänen saaneen sen kuolinpäivänään. Mikä oli Mary Alicen salaisuus?

| 1x02 (2) | Pinnan alla / Ah, But Underneath |  10. lokakuuta 2004 |  17. lokakuuta 2005 | 20,03 | 464 000 |
Susan saa sovittua treffit Miken kanssa, mutta myös Edie tulee paikalle ja luikertelee mukaan. Gabrielle huomaa Johnilla olevan tunteita häntä kohtaan. Bree ja Rex alkavat käydä parisuhdeterapiassa Breen pyynnöstä. Lynette yrittää pitää lapsensa kurissa naapurin antamien neuvojen avulla.

| 1x03 (3) | Kaunis kulissi / Pretty Little Picture |  17. lokakuuta 2004 |  24. lokakuuta 2005 | 20,87 | 465 000 |
Naiset päättävät järjestää päivälliskutsut, jotka he sopivat Mary Alicen kanssa ennen tämän kuolemaa. Gabrielle joutuu pikkutytön kiristämäksi tämän nähtyä hänet yhdessä Johnin kanssa. Bree yrittää turhaan pitää avio-ongelmiaan salassa ja suuttuu miehelleen Rexille tämän paljastettua heidän käyvän terapiassa. Susan yrittää päästä vihastaan uskotonta entistä miestään kohtaan, mutta joutuu lopulta noloon tilanteeseen Miken edessä.

| 1x04 (4) | Kuka on tuo nainen / Who's That Woman |  24. lokakuuta 2004 |  31. lokakuuta 2005 | 21,49 | 502 000 |
Rouva Huber ymmärtää Susanilla olevan jotain tekemistä Edien talon palamisen kanssa ja yrittää kiristää häntä. Carlos epäilee Gabriellella olevan suhde, mutta erehtyy sen toisesta osapuolesta. Lynetten kaksonpoikien opettaja epäilee pojilla olevan ylivilkkaushäiriö ja yrittää siksi saada heidät eri luokille.

| 1x05 (5) | Vieras talossa / Come In, Stranger |  31. lokakuuta 2004 |  7. marraskuuta 2005 | 22,14 | 469 000 |
Wisteria Lanella tapahtuu asuntomurto ja asukkaat alkavat tuntea turvattomuutta. Mike on välinpitämätön Susania kohtaan, joka loukkaantuu ja menee treffeille tapaamansa poliisin kanssa. Bree jää yksin viikonlopuksi ja alkaa Mary Alicen ongelmaisen teini-ikäisen pojan Zachin ystäväksi. Lynette ja Tom yrittävät saada useasti erotetut poikansa kalliiseen yksityiskouluun, koska muita vaihtoehtoja ei enää ole. Carlos kutsuu äitinsä vierailulle selvittämään, onko Gabriellella suhde, ja Gabrielle yrittää parhaansa mukaan järjestää aikaa suhteelleen äiti Solisin tarkkaavaisten silmien alla.

| 1x06 (6) | Umpikuja / Running To Stand Still |  7. marraskuuta 2004 |  14. marraskuuta 2005 | 24,60 | 425 000 |
Zach katoaa ja Susan saa selville, että Paul Young oli laittanut hänet mielisairaalaan. Susan ja Julie menevät paikan päälle tutkimaan asiaa. Lynettellä on erimielisyyksiä uudessa koulussa toisen äidin, Maisy Gibbonsin, kanssa, sillä Maisy haluaa muuttaa näytelmää Puhahilkasta lapsille sopivampaan muotoon. Naisten välille syntyy valtataistelu. Äiti Solis alkaa päästä Gabriellen jäljille, hänen huijattuaan Juanitan tuhlaamaan Carlosin rahoja pokeripelissä. Gabrielle vakuuttaa korvaavansa äiti Solisin tuhlailut, väittämällä tekevänsä sen miehensä takia. Bree yrittää vietellä miehensä Rexin pelastaakseen avioliittonsa.

| 1x07 (7) | Kilpailijat / Anything You Can Do |  21. marraskuuta 2004 |  21. marraskuuta 2005 | 24,21 | 466 000 |
Susan ja Mike sopivat ensimmäiset viralliset treffinsä, mutta salaperäinen vieras Kendra saapuu Miken luo, ja treffit peruuntuvat. Edie ja Susan päättävät mustasukkaisina vakoilla heitä. Lynette on riippuvainen kaksostensa ADD-lääkkeistä ja hermostuttaa miehensä päivällisillä kertoessaan tämän työkavereille omia mainosideoitaan. Gabrielle on mustasukkainen Johnin alettua tapailla Danielle Van De Kampia. Andrew ajaa vahingossa äiti Solisin yli juuri kun tämä on saanut selville Gabriellen suhteen.

| 1x08 (8) | Syyllinen / Guilty |  28. marraskuuta 2004 |  28. marraskuuta 2005 | 27,24 | 427 000 |
Äiti Solis on koomassa, ja John tunnustaa Gabriellen ja hänen välisensä suhteesta papille, mikä hermostuttaa Gabrielleä. Van De Kampien perhe päättää salata Andrew'n syyllisyyden yliajoon naapureiltaan. Susan alkaa olla epäluuloinen Miken suhteen. Herra Shaw tutkii hämärää murhaa ja ryhtyy suhteeseen Edien kanssa. Lynette aikoo päästä eroon lääkeriippuvaisuudestaan.

| 1x09 (9) | Epäilyksiä / Suspicious Minds |  12. joulukuuta 2004 |  5. joulukuuta 2005 | 21,56 | 427 000 |
Gabrielle etsii merkitystä elämäänsä ja järjestää siksi muotinäytöksen hyväntekeväisyyttä varten. Paikan päällä Susan saa selville Gabriellen suhteen Johnin kanssa eikä hyväksy asiaa. Johnin äiti luulee Susanilla olevan suhde poikaansa, joten Gabrielle joutuu tunnustamaan asian hänelle. Carlos pidätetään. Lynette etsii lapsilleen mukavan lastenhoitajan. Bree ja Rex eivät pääse yhteisymmärrykseen poikansa rankaisemisesta, mutta Bree keksii tavan ilmiantamalla poikansa margaritaan sekaantumisen. Poliisit tutkivat lelulaatikkoa, jonka Paul Young heitti jokeen Mary Alicen kuoltua. Sen sisältä löytyy silvottu naisen ruumis.

| 1x10 (10) | Palaa luokseni / Come Back To Me |  19. joulukuuta 2004 |  12. joulukuuta 2005 | 22,34 | 442 000 |
Rex joutuu sairaalaan saatuaan sydänkohtauksen. Bree saa selville, että hänellä on suhde Maisy Gibbonsin kanssa ja päättää erota lopullisesti. Carlos paljastaa Gabriellelle olevansa syyllinen rikoksiin joista häntä syytetään, minkä johdosta Gabrielle tuntee itsensä petetyksi. Hän polttaa passin, jonka Carlos tarvitsisi päästäkseen ulos vankilasta. Lynette tulee mustasukkaiseksi, kun hänen lapsensa kiintyvät lastenhoitajaansa, ja yrittää olla parempi äiti.

| 1x11 (11) | Eteenpäin / Move On |  9. tammikuuta 2005 |  19. joulukuuta 2005 | 25,20 | 415 000 |
Naapurit eivät vielä tiedä Paul Youngin tappaneen Rouva Huberin vaimonsa kiristämisestä, joten Edie järjestää etsinnän. Rouva Huberin sisko Felicia Tilman ilmestyy kuvioihin. Solisien tilit on jäädytetty, joten Gabrielle päättää tulla toimeen ilman miehensä rahoja ja hankkii työpaikan. Bree pyytää paikallisen apteekkarin, Georgen, treffeille ja Susanin entinen mies palaa. Lynette pelkää miehensä käyvän kuumana heidän lastenhoitajaansa, minkä takia Tomin on lopulta erotettava hänet.

| 1x12 (12) | Joka päivä pieni kuolema / Every Day a Little Death |  16. tammikuuta 2005 |  26. joulukuuta 2005 | 24,09 | 444 000 |
Martha Huberin ruumis löydetään ja Susan kuulee hänen pitäneen päiväkirjaa, josta poliisi on kiinnostunut. Hän joutuu tunnustamaan Edielle polttaneensa tämän talon, sillä Huber oli kirjoittanut kaikki elämänsä yksityiskohdat ylös. Bree ei halua edetä uudessa suhteessa yhtä nopeasti kuin George. Gabriellen talous on romahtamassa, joten hän päättää luovuttaa passin. Carlos pääsee ehdonalaiseen, mutta ei voi poistua kotoaan, mikä vaikeuttaa rahan ansaitsemista, ja Gabrielle ei kestä miehensä halua saada lapsi.

| 1x13 (13) | Vastuunkantajat / Your Fault |  23. tammikuuta 2005 |  2. tammikuuta 2006 | 25,95 | 479 000 |
Tomin isä tulee vierailulle ja paljastuu, että hän pettää vaimoaan. Lynette saa tästä huolenaiheen itselleen, koska ei hyväksy pettämistä, ja pelkää, että Tomkin joskus pettää häntä. Susania hermostuttaa Zacin ja Julien suhde. Rex yrittää saada Breen takaisin ja Johnin vanhemmat pyytävät Gabriellea suostuttelemaan Johnia, jotta tämä menisi yliopistoon. Hän kuitenkin haluaa edelleen suhdetta Gabriellen kanssa, ja kosii häntä. Gaby kuitenkin palauttaa sormuksen, ja kertoo suhteen laadusta omasta näkökulmastaan.

| 1x14 (14) | Rakkautta ilmassa / Love is in the Air |  13. helmikuuta 2005 |  9. tammikuuta 2006 | 22,30 | 451 000 |
Mike murtautuu naapurin taloon ja joutuu ammutuksi. Hän yrittää salata tapauksen Susanilta. Ravintolassa hänen haavansa aukeaa, ja Miken on keksittävä tekosyy. Rex paljastaa seksuaaliset taipumuksensa Breelle, kun he yrittävät pelastaa avioliittoaan. Gabrielle yrittää sopeutua työelämään ja Lynette joutuu opettamaan poikiaan olemaan varastelematta naapureilta.

| 1x15 (15) | Mahdotonta / Impossible |  20. helmikuuta 2005 |  16. tammikuuta 2006 | 24,18 | 466 000 |
Poliisi kuulustelee Mike Delfinoa murhasta ja pidättää hänet. Susan jättää Miken tämän rikosrekisterin takia. Justin, joka on Johnin ystävä, yrittää kiristää Gabriellea sänkyyn, koska pelkää olevansa homo. Tom yrittää saada ylennystä, mutta Lynette tulee toisiin ajatuksiin kuultuaan sen lisäävän miehen matkustelua. Hän yrittää saada Tomin luopumaan ideasta. Bree järkyttyy kuultuaan tyttärensä harkitsevan esiaviollista seksiä.

| 1x16 (16) | Skandaaleja / The Ladies Who Lunch |  27. maaliskuuta 2005 |  23. tammikuuta 2006 | 24,08 | 449 000 |
Maisy Gibbons pidätetään prostituutiosta, mikä paljastaa Breelle tämän ja miehensä suhteen oikean laadun. Lisäksi lista Maisyn asiakkaista julkistetaan, mikä saa Breen kauhistumaan. Gabrielle ja Carlos yrittävät salata rahaongelmiaan, mutta joutuvat turvautumaan naapureiden apuun viemärisysteeminsä petettyä. Susan lähentyy Edien kanssa masennuttuaan erosta Mikesta. Lynette kohtaa syytöksiä koululla, sillä hänen poikiensa huhutaan aiheuttaneen täiepidemian.

| 1x17 (17) | Hiljaiset sankarit / There Won't Be Trumpets |  3. huhtikuuta 2005 |  30. tammikuuta 2006 | 24,61 | 427 000 |
Äiti Solis herää koomasta, mutta kuolee saman tien pudottuaan portaista sairaalassa. Henkilökunta yrittää salata tapahtuman Gabriellelta oikeusjutun pelossa. Carlos ja Gabrielle riitelevät hautajaisten hinnasta, sillä Carlos haluaa vain parasta äidilleen. Bree on huolissaan poikansa moraalikäsityksistä ja yrittää saada Rexiltä apua. Lynette tutustuu kuuroon äitiin Barcliffen koulussa, mutta menettää ystävyyden sekaannuttuaan perheen avio-ongelmiin. Susan haluaa tapailla Edien urakoitsijaa tämän kielloista huolimatta.

| 1x18 (18) | Lapset kuuntelevat / Children Will Listen |  10. huhtikuuta 2005 |  6. helmikuuta 2006 | 25,55 | 501 000 |
Carlos saa selville, että sairaala tarjosi suurta korvaussummaa Gabriellelle, joka salasi kaiken mieheltään. Hän vaatii Gabriellen allekirjoittavan uuden avioehdon, joka ei jättäisi hänelle mitään avioeron sattuessa. Gabrielle palaa masentuneena Johnin luo, mutta he sopivat, että suhteella ei ole tulevaisuutta. Bree ja Lynette ajautuvat riitoihin Breen kuritettua yhtä Lynetten lapsista. Susanin äiti tulee vierailulle ilmoittamatta etukäteen ja päättää erota miesystävästään. Bree ja Rex menevät tapaamaan poikaansa kurileirille ja kuulevat tämän olevan homo.

| 1x19 (19) | Yksinäiset / Live Alone and Like It |  17. huhtikuuta 2005 |  13. helmikuuta 2006 | 25,27 | 481 000 |
Lynette ystävystyy naapurinsa rouva McCluskeyn kanssa. Gabrielle huomaa saavansa rahaa muilta miehiltä niin halutessaan ja ilmoittaa Carlosille ettei enää suostu kiristettäväksi rahan suhteen. Bree haluaa poikansa keskustelevan papin kanssa, jotta tämä pääsisi taivaaseen. Andrew kertoo kuitenkin papille aikovansa kostaa äidilleen kaikesta pahimmalla mahdollisella tavalla, kun hetki on sopiva. Susanin äiti yrittää sotkeutua tyttärensä rakkauselämään.

| – | Likapyykin lajittelu / Sorting Out The Loundry (erikoisjakso) |  24. huhtikuuta 2005 |  20. helmikuuta 2006 | – | 367 000 |

| 1x20 (20) | Pelkoja / Fear no More |  1. toukokuuta 2005 |  27. helmikuuta 2006 | 25,69 | 433 000 |
Gabrielle järjestää suuret juhlat miehelleen, joka on lähdössä vankilaan kahdeksaksi kuukaudeksi. Hän raivostuu kuitenkin huomatessaan tämän vaihtaneen hänen ehkäisypillereitään, minkä vuoksi hän oli tullut raskaaksi. Carlos kuitenkin väittää äitinsä vaihtaneen pillerit. Lynette saa selville, että Tom on järjestänyt työpaikan yrityksestä entiselle tyttöystävälleen Annabel Fosterille, jonka hän oli alun perin jättänyt ryhdyttyään suhteeseen Lynetten kanssa. Susanin keittiö räjähtää ja hän epäilee Paul Youngin olevan teon takana. Hän palkkaa yksityisetsivän tutkimaan Youngien perheen taustoja. Yksityisetsivä on kuitenkin myös Paulin palveluksessa, joten Susan ei saa kuulla mitään uutta.

| 1x21 (21) | Vaikea rakkaus / Sunday in the Park with George |  8. toukokuuta 2005 |  6. maaliskuuta 2006 | 26,10 | 485 000 |
George yrittää parhaansa mukaan viettää aikaa Breen kanssa, joka lopulta tuntee syyllisyyttä kertoessaan henkilökohtaisista asioistaan hänelle eikä miehelleen. Lynette pelkää miehensä menettäneen kiinnostuksensa häntä kohtaan. Susan käskee yksityisetsivän vakoilla puolestaan Mikea, ja antaa Mikelle anteeksi murhasta kuultuaan, että se oli itsepuolustusta. Felicia yrittää päästä Paul Youngista lopullisesti eroon ja haluaa Zachin huolehdittavakseen. Rexin sydänvaivat pahenevat, sillä George myy hänelle tarkoituksella vääriä lääkkeitä.

| 1x22 (22) | Luopumisen tuska / Goodbye for Now |  15. toukokuuta 2005 |  13. maaliskuuta 2006 | 25,28 | 467 000 |
Susan ja Mike päättävät muuttaa yhteen, mutta Edie yrittää estää heitä saamalla muut naiset tuekseen. Bree ymmärtää Georgen haluan muuta kuin ystävyyttä ja yrittää katkaista välit. Rex saa toisen sydänkohtauksen parin riidan päätteeksi. Gabrielle jättää Carlosin ja tätä odottaa entistä kovempi vankeusrangaistus hänen hyökättyä kahden miehen kimppuun, joilla hän epäili olevan suhde vaimonsa kanssa. Felicia saa Miken avukseen yrityksessään päästä eroon Paul Youngista. Lynette sotkeutuu Tomin työasioihin, minkä johdosta hän lopulta irtisanoutuu.

| 1x23 (23) | Eräänä kauniina päivänä / One Wonderful Day |  22. toukokuuta 2005 |  20. maaliskuuta 2006 | 30,62 | 410 000 |
Bree ja Rex sopivat välinsä ennen Rexin leikkausta. Sen jälkeen lääkäri kuitenkin vihjaa Rexille kahden kesken, että Bree olisi vastuussa lääkkeiden toimimattomuudesta. Rex uskoo häntä ja jättää ennen kuolemaansa lapun, jossa hän sanoo antavansa Breelle anteeksi. Tom on vihainen vaimolleen tämän aiheuttamasta sotkusta ja ilmoittaa, että on hänen vuoronsa mennä töihin. Mike aikoo tappaa Paulin, mutta muuttaa mielensä kuultuaan, että hänen entinen tyttöystävänsä, Deidre, oli saanut lapsen, Zachin, josta Mary Alice ja Paul huolehtivat tämän pyynnöstä. Deidren tappoi lopulta Mary Alice pelätessään menettävänsä lapsen eikä Paul kuten hän oli luullut. John paljastaa suhteen Carlosille oikeussalissa.